предлог

На основу члана 13. Закона о здравственој заштити („Службени гласник РС“, број 107/05,72/09,88/10,99/10,57/11,119/12,45/2013,93/2014,96/15,106/15,105/2017,112/2017), члана 15. Закона о јавном здрављу („Службени гласник РС“ број 15/2019), члана 38. став 1 и члана 42. Закона о правима пацијената („Службени гласник РС“ број 25/19), члана 53. став 1. тачка 16 Статута општине Бечеј („Службени лист општине Бечеј“, број 5/2019) и члана 12,13 и 41. Пословника о раду Општинског већа општине Бечеј („Службени лист општине Бечеј“, број 1/20), Општинско веће општине Бечеј је на 113. седници одржаној дана 25.11.2022. гoдине донело

**Решење о образовању Савета за здравља општине Бечеј**

**Члан 1.**

Образује се Савет за здравље општине Бечеј ( у даљем тексту: Савет), у саставу:

1. др Биљана Шево, специјалиста физикалне медицине и рехабилитације, представник Дома здравља Бечеј, председник

2. Мирјана Радаковић, дипломирани фармацеут, представник Дома здравља Бечеј, члан;

3. Драган Бановић, стр. медицински техничар - главни медицински техничар Дома здравља- представник Дома здравља Бечеј, члан;

4. Елвира Јоцић, шеф испоставе Бечеј, представник Републичког фонда за здравствено осигурање, члан;

5. доц.др Душан Чанковић, специјалиста социјалне медицине, представник Института за јавно здравље Војводине, члан;

6. Јован Вујков, представник Удружења глувонемих особа из Бечеја, члан ;

7. Велимир Чиплић, представник Друштва за борбу против шећерне болести Бечеј, члан;

8. Давид Скакић, дипломирани правник, представник локалне самоуправе, члан

9. Николина Лакић, дипломирани професор биологије, представница локалне самоуправе; члан

на мандатни период од 5 година.

**Члан 2.**

Задаци Савета су да:

1. разматра приговоре о повреди појединачних права пацијената на основу достављених прикупљених доказа и утврђених чињеница;

2. о утврђеним чињеницама обавештава подносиоца приговора и директора здравствене установе, односно оснивача приватне праксе на коју се приговор односи и даје одговарајуће препоруке;

3. разматра извештаје саветника пацијената, прати остваривање права пацијената на територији јединице локалне самоуправе и предлаже мере за заштиту и промоцију права пацијената

4. подноси годишњи извештај о свом раду и преузетим мерама за заштиту права пацијената надлежном органу јединице локалне самоуправе, као и министарству надлежном за послове здравља, а на територији аутономне покрајине и органу управе надлежном за послове здравља;

5. преко Савета остварује се међусекторска сарадња, координација, подстиче, организује и усмерава спровођење активности у области деловања јавног здравља на општинском нивоу, заједничком активношћу са органима општине, носиоцима активности и другим учесницима у систему јавног здравља;

6. прати извештаје Института за јавно здравље о анализи здравственог стања становништва на територији општине ( обавеза општине је да за то наменски определи средства у оквиру посебних програма из области јавног здравља из члана 14. Закона о јавном здрављу) и предлаже мере за њихово унапређење;

7. доноси предлог плана јавног здравља на нивоу општине, који усваја скупштина општина и прати његово спровођење кроз посебне програме из области јавног здравља;

8. иницира и прати спровођење активности промоције здравља и спровођење мера за очување и унапређење здравља, спречавање и сузбијање заразних и хроничних незаразних болести, повреда и фактора ризика на територији општине Бечеј кроз посебне програме из области јавног здравља;

9. даје мишљења на извештај о остваривању посебних програма у области јавног здравља, које доноси општина;

10. учествује у различитим областима деловања јавног здравља у кризним и ванредним ситуацијама из члана 11. Закона о јавном здрављу;

11. учествује у јачању капацитета носилаца активности и улесника у областима деловања јавног здравља;

12. обавештава јавности о свом раду;

13. даје подршку раду и развоју носиоца активности и учесницима у систему јавног здравља на територији општине Бечеј у скалду са Законом о јавном здрављу;

14. подноси шестомесечни и годишњи извештај о раду Општинском већу општине Бечеј и Институту за јавно здравље Војводине;

15. обавља и друге послове и задатке у скалду и на налин утврђен одредбама закона којим се уређује област права пацијената као и послове из области деловања јавног здравља у складу са чланом 15. Закона о јавно здрављу и других општих аката.

**Члан 3.**

Стручне и административно – техничке послове за потребе Савета обавља организациона јединица општинске управе општине Бечеј надкежна за послове председника општине и Општинског већа.

**Члан 4.**

Савет доноси Пословник о раду, којим се регулише начин и организација рада, надлежност савета, права и дужности председника, заменика председника и чланова Савета, акте Савета, поступак сазивања Савета, начин доношења одлука, поступак по приговору о повреди појединачних права пацијената, јавност рада, као и остала питања од значај за функционисање Савета.

**Члан 5.**

Савет има право на накнаду у нето износу од 2.000,00 динара по седници.

**Члан 6.**

Овим решењем ставља се ван снаге решење број: III 02-49/22 од 11.07.2022. године, објављеног у “Службеном листу општине Бечеј број 10/22“.

**Члан 7.**

Ово решење објавити у „Службеном листу општине Бечеј“

**ОБРАЗЛОЖЕЊЕ:**

Дана 19.09.2021. године престао је петогодишњи мандат Савета за здравље општине Бечеј образован дана 19.09.2016. године решењем број III 02-115/2016.

Општина Бечеј је дана 24.02.2022. године, упутила дописе установама у складу са Законом и то Дому здравља Бечеј, Институту за јавно здравље Војводине, Републичком фонду за здравствено осигурање.

Институт за јавно здравље Војводине је предложило доц.др Душана Чанковића, специјалисту социјалне медицине за чланство у Савету за здравље општине Бечеј.

Републички фонд за здравствено осигурање је предложио Елвиру Јоцић, шефа испоставе Бечеј, а Дом здравља Бечеј је доставио допис и предложиодр Биљану Шево, специјалисту физикалне медицине и рехабилитације, Мирјану Радаковић, дипломираног фармацеута и Драгана Бановића, стр.медицинског техничара - главни медицински техничар Дома здравља Бечеј.

Општинско веће општине Бечеј је на 97. Седници, одржаној дана 11.07.2022. године, усвојило горе упућене предлоге, а као представнике удружења именовало Јована Вујковог, представника Удружења глувонемих особа из Бечеја и Велимира Чиплића, представника Друштва за борбу против шећерне болести Бечеј, а за представника локалне самоуправе Скакић Давида, дипломираног правника, док је на 113. седници, одржаној дана 25.11.2022. године такође за представника локалне самоуправе предложило још једног члана у личности Николине Лакић.

На основу горе наведеног, одлучено је као у диспозитиву овог решења.

Република Србија

Аутономна покрајина Војводина ОПШТИНСКО ВЕЋЕ

Општина Бечеј

ОПШТИНСКО ВЕЋЕ Председавајућа седницом

Број:

Дана: 25.11.2022. године Светлана Вулетић,

БЕЧЕЈ заменица председника општине